Josep Lluís Núñez

Josep Lluís Núñez (Guriezo, Kantabria, 1931ko irailaren 7a - Bartzelona, 2018ko abenduaren 3a) enpresaburu eta Bartzelona Futbol Klubeko presidentea izan zen.

Núñez i Navarro enpresa taldearen jabea zen. 1978ko uztailaren 1etik 2000ko uztailaren 23ra Bartzelonako presidentea izan zen. Klubaren historiako agintaldirik luzeena (22 urte) eta arrakastatsuena (176 titulu sail guztien artean) izan zen. Futbol taldeak 7 Liga, 6 Errege Kopa, 5 Espainiako Superkopa, 2 Ligaren Kopa, Europako Kopa bat, 4 Europako Errekopa, 2 Europako Superkopa eta 3 Catalunyako Kopa irabazi zituenJosep Lluís Núñez (1978-2000) FCBarcelona.cat. Urte horietan, beste izar askorekin batera, Diego Armando Maradona, Bernd Schuster, Gary Lineker, Michael Laudrup, Jose Mari Bakero, Hristo Stoitchkov, Ronaldo, Romario, Rivaldo eta Luís Figo aritu ziren Bartzelonan. Entrenatzaileen artean Johan Cruyff, Bobby Robson eta Louis van Gaal nabarmendu ziren. 1979an La Masian etorkizun handiko jokalari gazteendako egoitza kokatu zuen.

2011n sei urteko kartzela zigorra ezarri zitzaion eroskeria eta faltsutze delituengatikEl expresidente del Barça José Luis Núñez, condenado a seis años de cárcel Elpais.com. Zigor honen aurkako helegitea aurkeztu zuen Auzitegi Gorenean, eta zigorra berretsi bitartean kartzela saihestu zuenLos condenados de Hacienda evitan ir a prisión al no haber riesgo de fuga Elpais.com. 2014ko azaroaren 16an kartzelan sartu zen, kartzela zigorra 2 urte eta bi hilabetetan utzi ziotela. Kartzelatik irtetean Núñez i Navarro enpresan jarraitu zuen lanean.

 Erreferentziak 

Kategoria:Barakaldarrak
Kategoria:Bartzelona Futbol Kluba
Kategoria:Kataluniako enpresaburuak
Kategoria:Bartzelonan hildakoak